作者：苏
词牌/韵律：摸鱼儿

paragraphs: 望关河、试穷遥眼，新愁似丝千缕。
刘郎豪气今何在，应是九疑三楚。
堪恨处。
便拚得、一生寂寞长羁旅。
无人寄语。
但吊麦伤桃，边松倚竹，空忆旧诗句。
文章事，到底将身自误。
功名难料迟暮。
鹑衣箪食年年瘦，受侮世间儿女。
君信否。
尽县簿高门，岁晚谁青顾。
何如引起。
任槎上张骞，山中李广，商略尽风度。